KLASA: 361-01/17-01/305

URBROJ: 2140/01-07-17-8

Krapina, 9. listopada 2017.

**ZAPISNIK O OTVARANJU, PREGLEDU I OCJENI PONUDA**

sa sastanka Stručnog povjerenstva za provedbu postupka jednostavne nabave za izvođenje radova na energetskoj obnovi vanjske ovojnice Područne škole Lučelnica, održanog dana 9. listopada 2017. godine s početkom u 8:00 sati u prostorijama Krapinsko-zagorske županije, Magistratska 1, Krapina.

**1. Podaci o Naručitelju**: Krapinsko-zagorska županija, 49000 Krapina, Magistratska 1,

 Telefonski broj: 049/329-111

 Broj telefaksa: 049/329-255

 Internet adresa: [www.kzz.hr](http://www.kzz.hr)

 OIB: 20042466298

**2. Predmet nabave**: Izvođenje radova na energetskoj obnovi vanjske ovojnice područne škole Lučenica.

**3. Vrsta postupka i zakonska osnova za provođenje postupka nabave:** Postupak jednostavne Naručitelj je proveo sukladno članku 8. stavku 3. Pravilnika o provedbi postupaka jednostavne nabave robe, radova i usluga („Službeni glasnik Krapinsko-zagorske županije“, broj 24/17., dalje u tekstu: Pravilnik) objavom poziva na dostavu ponuda na web stranici Naručitelja.

**4. Procijenjena vrijednost nabave:** 370.400,00 kuna bez PDV-a.

**5. Poziv na dostavu ponude** KLASA: 361-01/17-01/305, URBROJ: 2140/01-02-17-4 od 29. rujna 2017. godine (dalje u tekstu: Poziv na dostavu ponude), sukladno članku 8. stavku 3., objavljen je na web stranicama Naručitelja <http://www.kzz.hr/nabava-radovi-podrucna-skola-lucelnica>

**6. Rok za dostavu ponude** određen je za dan 9. listopad 2017. godine.

**7. Podaci o ponuditeljima koji su dostavili ponudu:** U roku za dostavu ponude, ponudu su dostavili sljedeći gospodarski subjekti:

1. ZAJEDNIČKA OBRTNIČKA RADNJA „GAŠPAR“, vl. Dubravko Gašpar i Zlatko Gašpar, Police 54, Klanjec

2. ZAGORJEGRADNJA d.o.o., Kraljevec na Sutli 147, Kraljevec na Sutli

**8. Ponudu su otvorili članovi Stručnog povjerenstva Naručitelja** dana 7. rujna 2017. godine u 8:00 sati.

**9. Analitički prikaz pravovremeno zaprimljenih ponuda**:

|  |  |  |
| --- | --- | --- |
| **NAZIV, SJEDIŠTE I OIB PONUDITELJA** | **ZAJEDNIČKA OBRTNIČKA RADNJA „GAŠPAR“ vl. Dubravko Gašpar i Zlatko Gašpar, OIB: 04339738870** | **ZAGORJEGRADNJA d.o.o., Kraljevec na Sutli 147, Kraljevec na Sutli, OIB: 20992200280** |
| Broj, datum i sat zaprimanja ponude | 1. 9. listopada 2017. godine u 7 sati i 10 minuta | 2. 9. listopada 2017. godine u 7 sati i 34 minute |
| **ISPUNJENJE TRAŽENIH KRITERIJA ZA ODABIR GOSPODARSKOG SUBJEKTA (UVJETI SPOSOBNOSTI)** |  |
| **SPOSOBNOST ZA OBAVLJANJE PROFESIONALNE DJELATNOSTI** | **DOSTAVLJENO (DA/NE)** | **DOSTAVLJENO** **(DA/NE)** |
| Ponuditelj mora dokazati svoj upis u sudski, obrtni, strukovni ili drugi odgovarajući registar države sjedišta ponuditelja kao dokaz da ima registriranu djelatnost u svezi s predmetom nabave. | DaPonuditelj je dostavio Izvadak iz obrtnog registra s datumom od 6. listopada 2017. godine | Da Ponuditelj je dostavio Izvadak iz sudskog registra s prikazanim podacima od 9. kolovoza 2017. godine |
| Ponuditelj mora dokazati solventnost koja podrazumijeva da nema blokadu glavnog računa 15 i više dana u proteklih 6 mjeseci od dana dostave ponude.Ekonomska i financijska sposobnost dokazuje se dokumentom izdanim od bankarskih ili drugih financijskih institucija kojim se dokazuje solventnost gospodarskog (BON-2, SOL-2) | DaPonuditelj je dostavio obrazac SOL-2 Zagrebačke banke, na kojem su prikazani podaci o solventnosti na dan 05. listopada 2017. godine, te da nema blokadu u posljednjih 6 mjeseci od dana dostave ponude. | Da Ponuditelj je dostavio obrazac SOL-2 Zagrebačke banke, na kojem su prikazani podaci o solventnosti na dan 03. listopada 2017. godine, te da nema blokadu u posljednjih 6 mjeseci od dana dostave ponude. |
| **ODBIJANJE PONUDE (DA/NE)** | **NE** | **NE** |  |
| **OBLIK PONUDE** |
| **TRAŽENO** | **DOSTAVLJENO** **(DA/NE)** | **DOSTAVLJENO****(DA/NE)** |
| Ponuda ovjerena i potpisana DA/NE | Da | Da |  |
| Ponuda uvezena u cjelinu na način da čini cjelinu i da se onemogući naknadno vađenje ili umetanje listova | Da | Da |  |
| Propisano označene stranice | Da | Da |
| Ispravci u ponudi | Nije ih bilo | Nije ih bilo |  |
| Ponudbeni list s podacima o ponuditelju i ponudi ispunjen, potpisan i ovjeren od strane ovlaštene osobe ponuditelja | Da | Da |
| Troškovnik s ispunjenim svim stavkama na način da su upisane jedinične cijene i ukupne cijene za sve stavke troškovnika  | Da | NePonuditelj nije iskazao cijenu u Troškovniku u stavci A. IZOLACIJA NESTAMBENOG POTRKOVLJA A1. PRIPREMNI RADOVI RUŠENJA I DEMONTAŽE opis stavke: *Čišćenje tavana od smeća zatečenog na istom, a u svemu prema dogovoru sa investitorom, uključivo odvoz smeća na deoponiju udaljenu do 5 km. Procjenjuje se količina smeća do 20 m²* - komplet 1 |  |
| **ODBIJANJE PONUDE****(DA/NE)** | **NE** | **DA** |
| **RAČUNSKA ISPRAVNOST PONUDE** |
| **NAZIV, SJEDIŠTE I OIB PONUDITELJA** | **ZAJEDNIČKA OBRTNIČKA RADNJA „GAŠPAR“ vl. Dubravko Gašpar i Zlatko Gašpar, OIB: 04339738870** |
| Cijena ponude za predmet nabave bez PDV-a  | 429.924,20 kuna |
| 25% poreza na dodanu vrijednost  | 107.481,05 kuna |
| Cijena ponude sa PDV-om nakon računske kontrole Troškovnika koju je izvršio Naručitelj  | 537.405,25 kuna |
| Ukupan iznos ponude koju je ponudio Ponuditelj sa PDV-om u Troškovniku i Ponudbenom listu | **537.405,25 kuna** |
| **PRIHVATLJIVA/NEPRIHVATLJIVA** | **PRIHVATLJIVA** |
| **OSTALI UVJETI IZ DOKUMENTACIJE** |
| Jezik ponude | hrvatski |
| Valuta | kuna |
| Rok valjanosti ponude (60 dana od zadnjeg dana roka za dostavu ponude) | Da Ponuditelj je Izjavom od 9. listopada 2017. godine izjavio da je rok važenja ponude 60 dana. |  |
| **OCJENA PONUDA****(VALJANA/ NEVALJANA)** |  **VALJANA** |

**10. Kriterij za odabir:** najniža cijena

**11. Podaci o pojašnjenju ili upotpunjavanju dijela ponude:**

Prilikom pregleda i ocjene ponude utvrđeno je da ponuditelj ZAJEDNIČKA OBRTNIČKA RADNJA „GAŠPRA“, vl. Dubravko Gašpar i Zlatko Gašpar iz Klanjca, Police 54, naznačio rok valjanosti ponude 30 dana od dana dostave ponude. Od navedenog ponuditelja dopisom KLASA: 361-01/17-01/305, URBROJ: 2140/01-02-17-9 od 9. listopada 2017. godine zatražena je Izjava kojim ponuditelj izjavljuje koji je rok valjanosti njegove ponude, obzirom da je točkom 12. Poziva na dostavu ponude propisano da je rok valjanosti ponude 60 dana od zadnjeg dana roka za dostavu ponude, s time da ponuditelj može odrediti dulji rok važenja ponude.

Putem mail-a dana 9. listopada 2017. godine navedeni ponuditelj dostavio je izjavu kojim izjavljuje da je rok valjanosti njegove ponude 60 dana od zadnjeg dana roka za dostavu ponude.

**12. Podaci o ponuditeljima čije su ponude na osnovi rezultata pregleda i ocjene ponuda nepravilne te obrazloženje razloga za njihovo odbijanje:**

Ponuditelj ZAGORJEGRADNJA d.o.o., iz Kraljevca na Sutli, Kraljevec na Sutli 147, u svojoj ponudi dostavio je Troškovnik u kojem nije iskazao cijenu u stavci A. IZOLACIJA NESTAMBENOG POTRKOVLJA A1. PRIPREMNI RADOVI RUŠENJA I DEMONTAŽE opis stavke: *Čišćenje tavana od smeća zatečenog na istom, a u svemu prema dogovoru sa investitorom, uključivo odvoz smeća na deoponiju udaljenu do 5 km. Procjenjuje se količina smeća do 20 m²* - komplet 1.

Obzirom da je točkom 8. Poziv na dostavu ponude između ostalog navedeno, da je ponuditelj dužan ispuniti Troškovnik u cijelosti, sve stavke Troškovnika, te da ukoliko ponuditelj ne ispuni Troškovnik u skladu sa zahtjevima iz ove Dokumentacije o nabavi ili tekst ili količine navedene u Troškovniku, smatrati će se da je takav Troškovnik nepotpun i nevažeći te će ponuda biti odbijena, ponuda ponuditelja je odbijena i nije razmatrana u daljnjem pregledu i ocijeni ponuda.

**13. Rangiranje valjanih ponuda sukladno kriteriju za odabir:**

1. ZAJEDNIČKA OBRTNIČKA RADNJA „GAŠPAR“ vl. Dubravko Gašpar i Zlatko Gašpar, Police 54, Klanjec.

**14. Prijedlog ovlaštenoj osobi Naručitelja za donošenje Obavijesti o odabiru najpovoljnije ponude te obrazloženje za donošenje iste:**

U postupku jednostavne nabave za izvođenje radova na energetskoj obnovi vanjske ovojnice Područne škole Lučelnica zaprimljene su dvije ponude ponuditelja navedenih u točki 7. ovog Zapisnika.

Ponuda ponuditelja ZAGORJEGRADNJA d.o.o. Kraljevec na Sutli 147, Kraljevec na Sutli u postupku pregleda i ocjene ponuda odbijena je iz razloga navedenih u točki 12. Zapisnika.

Ponuda ponuditelja ZAJEDNIČKA OBRTNIČKA RADNJA „GAŠPAR“ vl. Dubravko Gašpar i Zlatko Gašpar, Police 54, Klanjec, u postupku pregleda i ocjena ponuda ocjenjena je kao valjana, iz razloga jer u potpunosti zadovoljava uvjete i zahtjeve iz Poziva na dostavu ponude, te je cijena ponude od 429.924,20 kuna bez PDV-a, iznosom PDV-a od 107.481,05 kuna, odnosno ukupnom cijenom ponude s PDV-om od 537.405,25 kuna, ocijenjena kao prihvatljiva, te temeljem kriterija za odabir (najniža cijena) kao najpovoljnija.

Temeljem navedenog predlaže se županu Krapinsko-zagorske županije da sukladno članku 10. stavku 7. Pravilnika donese obavijest o odabiru najpovoljnije ponude

**15. Otvaranje, pregled i ocjenu ponuda proveli su članovi Stručnog povjerenstva za provedbu postupka jednostavne nabave:**

1. **Igor Cigula, dipl. oecc. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2. Ljiljana Horvat, dipl. iur. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Završeno u 7 sati i 30 minuta.

U Krapini, 10. listopada 2017. godine.

 **Prilog:**

1. Zahtjev za objašnjenje roka valjanosti ponude KLASA: 361-01/17-01/305, URBROJ: 2140/01-02-17-9 od 9. listopada 2017. godine

2. Izjava ZAJEDNIČKA OBRTNIČKA RADNJA „GAŠPAR“ vl. Dubravko Gašpar i Zlatko Gašpar.